O‘zbekistonda prezidentni internetda haqoratlash yoki unga tuhmat qilish uchun jinoiy javobgarlik belgilandi

“O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi qonun prezident tomonidan imzolandi.
Adliya vazirligi xabariga ko‘ra, qonun bilan Jinoyat kodeksiga qo‘shimcha kiritildi.
Qo‘shimchaga ko‘ra, O‘zbekiston prezidentini telekommunikatsiya tarmoqlari yoki internet butunjahon axborot tarmog‘idan foydalangan holda haqoratlash yoki unga tuhmat qilish 3 yilgacha axloq tuzatish ishlari yoki 2 yildan 5 yilgacha ozodlikni cheklash yoxud 5 yilgacha ozodlikdan mahrum qilish bilan jazolanadi.
Ilgari prezidentni omma oldida haqoratlash yoki unga tuhmat qilish, shuningdek, mazkur jinoyatni matbuot yoki boshqa ommaviy axborot vositalaridan foydalangan holda sodir etganlik uchun javobgarlik mavjud edi. Endi tegishli moddaga qo‘shimcha kiritildi.